10 I bosi, o Mfumu osolele 70 lw’akaka, ubatumini nwole-nwole+ benda viti muna mbanza zawonso ye muna fulu yawonso ina kekwenda.2 I bosi, ubavovese vo: “Kieleka, e mbongo yayingi ina muna kutika, kansi asadi bakete. Muna kuma kiaki, nudodokela Mfumu a nkutika katuma asadi muna nkutika andi.+3 Nuenda! Inutumini nze wan’a mameme vana vena e mevua.+4 Ke nunati nkutu a nzimbu ko yovo nkutu a madia, ngatu nsampatu,+ ke nukayisi muntu ko* muna nzila.5 Konso nzo ina nukota, nuteka vova vo: ‘Yambula luvuvamu lwakala omu nzo yayi.’+6 Avo nkwa luvuvamu una mo, o luvuvamu lweno lukala yandi. Kansi avo ke wau ko, luvutuka kwa yeno.7 Dianu vo, nukala muna nzo yayina, nudia+ yo nua ina bekunuvana,+ kadi o nsadi ofwene mfutu andi.+ Ke nusobi nzo yankaka ko.8 “Konso mbanza mpe nukota avo banutambwidi, nudia ina bekunuvana,9 nuwuka e mbevo zina mo, nubavovesa vo: ‘E Kintinu kia Nzambi kinufinamene.’+10 Kansi, konso mbanza nukota, avo ke banutambwidi ko, nuenda muna nzila zampwena, nuvova vo:11 ‘Tunukubulwidi e mbundukutu a mbanza eno, ina ilaminini mu tambi yeto.+ Kansi nuzaya wo vo, e Kintinu kia Nzambi kifinamene.’12 Inuvovese vo, muna lumbu kiakina, e mbanza yoyo ivewa e tumbu kisundidi kia esi Sodoma.+13 “Tâtu kwa ngeye Korazi! Tâtu kwa ngeye Betesaida! kadi o mavangu mankuma mavangamene muna yeno, kele vo mavangamena muna Turo ye Sidone, nga kolo baviluka o ntima yo vuata e ngoto yo vuanda vana ntoto ampolo.+14 Dianu vo, muna lufundisu, nuvewa e tumbu kisundidi kia esi Turo ye Sidone.15 Ongeye Kafanau, nga obenze vo otundidikwa yakuna zulu e? Muna Ziami* okulumunua!16 “Konso ona okunuwá, mono mpe kawidi.+ Konso ona okunubembola, mono mpe kabembwele. Konso ona okumbembola, Ndiona wantuma mpe kabembwele.”+17 I bosi, yau 70 bavutukidi ye kiese, bavovele vo: “E Mfumu, e nkuya mpe mitusakalele muna nkumbu aku.”+18 Ubavovese vo: “Mbwene Satana osangumukini+ nga nsemo kuna zulu.19 Inuvene wisa kia diatakesa nioka ye yinkala-nkala,* ye ngolo zawonso muna sunda e mbeni,+ kavena lekwa ko kikunuvanga e mbi.20 Kansi, ke numoni kiese ko wau vo e mianda minusakalele, kansi numona e kiese wau vo e nkumbu zeno zisonamene kuna zulu.”+21 Muna ntangwa yayina, oyangalèle kikilu muna mwand’avelela, ovovele vo: “Ikembelele vana meso ma ndonga, e Tata, Mfumu a zulu yo ntoto, kadi watoma sweka mambu mama kwa akwa ngangu ye alungaladi+ yo sengomona mo kwa yingiana-ngiana. Elo, e Tata, kadi i wau wayangalela o vanga.+22 Se diame umpene lekwa yawonso, ke vena muntu ko ozeye una kena o Mwana, kansi Se kaka, ke vena mpe muntu ko ozeye una kena o Se, kansi Mwana kaka,+ ye konso ona o Mwana kazolele sengomwenena Se.”+23 Muna diadi ovilukidi kwa alongoki andi, ubavovese vana fulu kia yau kaka vo: “Kiese kw’awana bamwene mambu numonanga.+24 Kadi inuvovese wo vo, ngunza zayingi ye atinu bazola mona mambu numonanga, kansi ke bamona mo ko,+ bazola wá mambu nuwanga, kansi ke bawá mo ko.”25 Mosi muna alongi a Nsiku otelamene kimana kantonta, ovovele vo: “E Nlongi, adieyi mfwete vanga muna vua o moyo a mvu ya mvu?”+26 Umvovese vo: “Adieyi diasonama muna Nsiku? Adieyi otanganga?”27 Ovutwidi vo: “‘Ofwete zola Yave* wa Nzambi aku muna nsi a ntim’aku wawonso, muna moyo* aku wawonso, muna ngolo zaku zawonso, muna nyindu aku wawonso,+ zola mpe o nkwaku wauna okuyizolelanga.’”+28 Umvovese vo: “Otomene vutula; kwamanana wo vanga, ovua o moyo.”+29 Kansi, wau kazolele kuyisonga vo walunga,+ ovovele kwa Yesu vo: “Nani kieleka i nkwame?”30 Yesu ovutwidi vo: “Vakedi muntu okulumukini tuka kuna Yerusaleme yakuna Yeriko, wele bwa vana moko ma mivi, bakutumwini lekwa yandi, banwende, bele kwau, bansisidi wafwa e kiambu.31 I bosi, nganga mosi okulumukini muna nzila yayina, kansi vava kamwene, ovengomokene kuna sambu diankaka.32 Diau dimosi mpe, vava Nlevi kalweke vana fulu kiakina, umwene, ovengomokene kuna sambu diankaka.33 Kansi Nsamaria+ mosi, wau kakangalanga, olweke vana kena, umwene, umfwididi e nkenda.34 Wele vana kena, okangidi e mputa zandi, okusidi zo mazi ye vinyu. Umfongese vana bulu kiandi, untwese muna nzo a tambulwila nzenza, otomene kunlunga-lunga.35 Muna lumbu kialanda, obongele denali* zole, ovene zo kwa ntambudi a nzenza, ovovele vo: ‘Toma kunlunga-lunga, konso kina okumfutila diaka, vava ivutuka ikuvutulwila kio.’36 Muna wantu awaya yau atatu, nani wakala nkwandi+ a ndiona wabwa vana moko ma mivi?”37 Ovutwidi vo: “Ndiona wansonga e nkenda.”+ O Yesu umvovese vo: “Wenda, vanga diau dimosi.”+38 Ekolo bayendanga, olweke muna vata dimosi. Mukedi nkento nkumbu andi Mareta,+ untambwidi muna nzo andi.39 Wakala mpe ye mpangi, nkumbu andi Maria, ofongele vana malu ma Mfumu yo wunikina mana kavovelenge.*40 Kansi, Mareta kasianga sungididi ko mu kuma kia ulolo wa salu. Wizidi kwa Yesu, ovovele vo: “E Mfumu, nga kumwene ko vo mpangi ame unsisidi mono mosi kaka ye salu e? Umvovesa keza kunsadisa.”41 O Mfumu umvutwidi vo: “E Mareta, e Mareta, mambu mayingi otelekele o moyo yo tokanena.42 Kansi, makete kaka yovo dimosi kaka dina o mfunu. Maria osolele ndambu ambote,*+ ina ke ikunkatulwa ko.”
kon_Latn